|  |  |
| --- | --- |
|  |  |
|  |  |
|  |  |

На основу члана 12. Закона о министарствима („Сл. гласник РС”, број 128/20 и 116/22) и Закључка о усвајању Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа („Сл. гласник РС”, број 8/20 и 107/21)

Министарство за људска и мањинска права и друштвени дијалог упућује

**Ј А В Н И П О З И В**

|  |
| --- |
|  |

|  |
| --- |
| **Република** Србија  **МИНИСТАРСТВО ЗА ЉУДСКА**  **И МАЊИНСКА ПРАВА И ДРУШТВЕНИ ДИЈАЛОГ** |

**организацијама цивилног друштва за подношење кандидатуре за чланство у** Радној групи за израду Предлога акционог плана за период 2024-2025 за спровођење Стратегије превенције и заштите од дискриминације за период од 2022. до 2030. године

**I. О Акционом плану**

Влада је на седници од 20. јануара 2022. године усвојила Стратегију превенције и заштите од дискриминације за период од 2022. до 2030. године (у даљем тексту: Стратегија). Први акциони план за спровођење ове стратегије усвојен је на седници Владе од 30. септембра 2022. године са периодом примене у 2022. и 2023. години. Благовремено усвајање новог акционог плана за спровођење стратегије значајно је како за спровођење читаве стратегије тако и ради поштовања рокова одређених Законом о планском систему Републике Србије (''Сл. гласник РС'', бр. 30/18). Усвајање овог документа јавних политика предвиђено је Акционим планом за спровођење Програма Владе 2023-2026 али и Акционим планом за преговарачко поглавље 23 ''Правосуђе и основна права''.

**II. ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. **Циљ овог јавног позива** је да се кроз транспарентан процес изврши избор **до 10 (десет) организација цивилног друштва** **чији ће представници бити предложени за именовање** за чланство у Радној групи за израду Предлога акционог плана за период 2024.-2025. за спровођење Стратегије превенције и заштите од дискриминације за период од 2022. до 2030. године.

2. Јавни позив намењен је удружењима и осталим организацијама цивилног друштва које делују у **области заштите и унапређења права припадника група у посебном ризику од дискриминације**.

3. **Право учешћа** на Јавном позиву имају удружења и друге организације цивилног друштва основане и регистроване сагласно позитивним прописима Републике Србије које делују у области утврђеној овим јавним позивом.

**III. КРИТЕРИЈУМИ**

Оргaнизaциjе цивилнoг друштвa које се кандидују морају испуњавати **следеће** **критеријуме**:

1. да су **уписaне у Рeгистaр нajмaњe годину дана** прe oбjaвљивaњa oвoг jaвнoг пoзивa;
2. да **актом о оснивању или статутом имају утврђене циљеве** у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ)[[1]](#footnote-1);
3. да поседују **искуство у изради и спровођењу програма/пројеката, као и експертизу** у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последњих 5 година**.
4. да представник кога организација предлаже за кандидата за чланство у радној групи **није функционер или државни службеник,** односно ангажован у органу јавне управе;

* *Пожељно[[2]](#footnote-2)* је да организација поседује претходно **искуство у координацији, комуникацији и сарадњи са другим организацијама цивилног друштва, односно да је чланица мреже или друге асоцијације организација цивилног друштва**;
* *Пожељно* је да организација поседује претходно **искуство у раду радних група зa израду прописа и/или докумената јавних политика и других радних и саветодавних тела,** које формирају органи јавне управе које формирају органи државне и покрајинске управе и локалне самоуправе, **у последњих 5 година.**

**IV. ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да приликом конкурисања приложе **следеће:**

* **попуњен Пријавни формулар** (*Анекс 1 – Пријавни формулар*)
* **попуњену листу програма/пројеката** које је организација реализовала у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ) у последњих 5 (пет) година - *Анекс 2 – Образац о реализованим програмима/пројектима*;
* **попуњену листу** **публикација** које је организација објавила у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ) **у последњих 5 (пет) година -** *Анекс 3 – Образац о објављеним публикацијама*.
* **Изјаву о прихватању кандидатуре одсуству сукоба интереса** да представник кога организација предлаже за кандидата за чланство у радној групи није функционер или државни службеник у органу државне управе, служби Владе или јавној агенцији, односно функционер или службеник у органу аутономне покрајине или јединице локалне самоуправе, потписану од стране предложеног члана (*Анекс 4 – Изјава о прихватању кандидатуре и одсуству сукоба интереса*);
* *пожељно* је доставити **податке о чланству у мрежи или другој асоцијацији организација цивилног друштва** (*доставити рефенренцу која документује чланство односно уговор, меморандум о сарадњи, потврду мреже или друге асоцијације и сл.);*
* *пожељно* је доставити **податке о искуству у раду радних група зa израду прописа и/или докумената јавних политика и других радних и саветодавних тела** које формирају органи јавне управе, **у последњих 5 (пет) година.** (*списак радних/саветодавних тела у којима је организација учествовала, орган који је основао и година оснивања*).

**Неће се разматрати:** непотпуне пријаве (пријаве које не садрже сву потребну документацију); неблаговремене пријаве (пријаве које не пристугну у предвиђеном року); пријаве поднете супротно одредбама датим у условима учешћа на Јавном конкурсу; пријаве које садрже друге недостатке због којих није могуће вредновање према задатим критеријумима.

**V. РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 28. августа до 11. септембра 2023. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на адресу:** [**javni.poziv@minljmpdd.gov.rs**](mailto:javni.poziv@minljmpdd.gov.rs) сa нaпoмeнoм: **„**Кандидатура за чланство уРадној групи за израду Предлога акционог плана за период 2024-2025 за спровођење Стратегије превенције и заштите од дискриминације за период од 2022. до 2030. године“.

**VI ПОСТУПАК ИЗБОРА**

За потребе спровођења Јавног позива, формирана је **Комисија за избор организација цивилног друштва за чланство у** Радној групи за израду Предлога Акционог плана за период 2024-2025 за спровођење Стратегије превенције и заштите од дискриминације за период од 2022. до 2030. године (у даљем тексту: Комисија), која је састављена од представника Министарства за људска и мањинска права и друштвени дијалог.

Комисија је дужна да најкасније у року од **30 дана од дана истека рока за подношење пријава** донесе **Предлог представника цивилног друштва за чланство у** Радној групи за израду Предлога акционог плана за период 2024-2025 за спровођење Стратегије превенције и заштите од дискриминације за период од 2022. до 2030. године**.**

Предлог представника цивилног друштва објављује се на званичној интернет страници Министарства за људска и мањинска права и друштвени дијалог [www.minljmpdd.gov.rs](http://www.minljmpdd.gov.rs).

Евентуална питања у вези са поступком подношења пријава могу се упутити на адресу електронске поште: [**javni.poziv@minljmpdd.gov.rs**](mailto:javni.poziv@minljmpdd.gov.rs),или телефоном, на број: 011/313-09-72.

**VI. ДОДАТНЕ ИНФОРМАЦИЈЕ**

Министарство за људска и мањинска права и друштвени дијалог није **у могућности да изабраним представницима организација цивилног друштва обезбеди накнаду за рад нити да сноси трошкове њиховог доласка и одласка са састанака Радне групе**.

У циљу подстицања равномерне територијалне заступљености организација цивилног друштва у процесу селекције додатно ће се вредновати пријаве организација цивилног друштва са седиштем изван главног града.

Наведено опредељење представља искључиво меру афирмативне акције и ни на који начин није усмерено на дискриминацију подносилаца пријава који не спадају у наведену категорију.

Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Пријавни формулар
2. Анекс 2 – Образац о реализованим програмима/пројектима
3. Анекс 3 – Образац о објављеним публикацијама
4. Анекс 4- изјава о прихватању кандидатуре и одсуству сукоба интереса

1. Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија по службеној дужности увидом у регистре које води Агенција за привредне регистре. [↑](#footnote-ref-1)
2. „пожељно“ нису елиминационог карактера, већ ће се додатно вредновати у процесу селекције. [↑](#footnote-ref-2)